Ubelgiji
Ubelgiji (België kwa Kiholanzi, Belgique kwa Kifaransa na Belgien kwa Kijerumani) ni ufalme wa Ulaya ya Magharibi. Ni kati ya nchi 6 zilizoanzisha Jumuiya ya Kiuchumi ya Ulaya ambayo baadaye imekuwa Umoja wa Ulaya.
Imepakana na Ufaransa, Uholanzi, Ujerumani na Luxemburg.
Ina kwenye Bahari ya Kaskazini.
Mji mkuu ni Brussels.
Wakazi wengi ni Wakristo, hasa wa Kanisa Katoliki, lakini 5% tu wanashiriki ibada za kila wiki.
Jina la "Belgii" lilikuwa jina la wakazi wa kale wa kaskazini mwa Gallia, na Gallia Belgica ilikuwa jimbo la Dola la Roma.
Wakati wa Zama za Kati maeneo yake yalikuwa chini ya Dola Takatifu la Kiroma na tangu mwaka 1477 yalitawaliwa na ya Habsburg. Watawala hao walikuwa Wakatoliki, hivyo walizuia uenezaji wa Matengenezo ya Kiprotestanti.
Hata hivyo mikoa ya kaskazini ilifaulu kwa njia ya vita kujipatia uhuru na kuanzisha Jamhuri ya Nchi za Chini (Uholanzi) tangu mwaka . Mikoa iliyoendelea kuwa Ubelgiji ya baadaye ilibaki chini ya Habsburg hadi Mapinduzi ya Kifaransa na utawala wa Napoleon aliyeiingiza katika Ufaransa.
Baada ya Mkutano wa Vienna wa mwaka 1815 Ubelgiji iliunganishwa pamoja na Uholanzi kuwa sehemu ya Ufalme wa Muungano wa Nchi za Chini na hapo ilikuwa sehemu ya kusini ya ufalme huo. Tofauti na sehemu za kaskazini, zilizokuwa na Waprotestanti wengi, mikoa ya Ubelgiji ilikaliwa na Wakatoliki. Tena, wenyeji wa mikoa ya kusini kabisa waliongea Kifaransa, na pia katika sehemu nyingine, ambako watu waliongea Kiholanzi, lugha ya Kifaransa ilikuwa lugha iliyopendwa na tabaka za juu na wasomi.
Tofauti hizi za kiutamaduni zilichangia hisia ya kubaguliwa kati ya watu wa kusini na katika mapinduzi ya 1830 mikoa ya kusini ilijitenga na Ufalme wa Muungano wa Nchi za Chini na kuanzisha ufalme mpya wa Ubelgiji.
Ubelgiji ni shirikisho la majimbo matatu:
Flandria katika kaskazini penye Waflandria wanaotumia lugha ya Kiholanzi, Wallonia katika kusini penye Wawallonia wanaotumia Kifaransa na jimbo la mji mkuu wa Brussels penye lugha zote.[2]
Katika Wallonia kuna pia wilaya ambayo wakazi wanatumia hasa Kijerumani ambacho ni lugha ya tatu ya kitaifa.[3][4]
Ushindani kama si chuki kati ya makundi hayo ndilo tatizo kuu la nchi.[5][6]
Orodha ya miji ya Ubelgiji Orodha ya nchi kufuatana na wakazi
Retrieved on 7 June 2007. Cite uses deprecated parameter |deadurl= (help) Cite uses deprecated parameter |deadurl= (help)CS1 maint: multiple names: authors list (link) CS1 maint: unrecognized language (link) Cite uses deprecated parameter |deadurl= (help)CS1 maint: multiple names: authors list (link) CS1 maint: multiple names: authors list (link)—Reflections on nations and nation-state developments regarding Belgium
CS1 maint: multiple names: authors list (link) [Also editions [1913], London, OCLC; (1921) D. Unwin and Co., New York OCLC also published (1921) as Belgium from the Roman invasion to the present day, The Story of the nations, 67, T. Fisher Unwin, London, OCLC] Facsimile reprint of a 1902 edition by the author, London Facsimile reprint of a 1909 edition by the author, London CS1 maint: multiple names: authors list (link) (Several editions in English, incl. (1997) 7th ed.)
at UCB Libraries GovPubs information from the United States Department of State at Curlie from the United States Library of Congress from the BBC News Wikimedia Atlas of Belgium from International Futures
Jamii:Ufalme Jamii:Nchi za Umoja wa Ulaya Jamii:Nchi za Ulaya Jamii:Nchi zinazotumia lugha ya Kifaransa